Atesa la Llei 12/2007, d'11 d'octubre, de serveis socials, així com el Decret 284/1996, de 23 de juliol, de regulació del sistema català de serveis socials, modificat pel Decret 176/2000, de 15 de maig;
Atesa la Llei 38/2003, de 17 de novembre, general de subvencions, i el seu reglament de desplegament, aprovat pel Reial decret 887/2006, que pel seu caràcter bàsic tenen afectacions sobre les normes reguladores de bases de les subvencions elaborades per l'Administració de la Generalitat de Catalunya;
Atesa la Llei 39/2006, de 14 de desembre, de promoció de l'autonomia personal i atenció a les persones en situació de dependència, així com el Reial decret 174/2011, d'11 de febrer, pel qual s'aprova el barem de valoració de la situació de dependència;
Atesos el Decret 24/1998, de 4 de febrer, pel qual es regula el Programa d'ajuts d'atenció social a persones amb discapacitat;
Atès el Decret 142/2010, d'11 d'octubre, pel qual s'aprova la Cartera de Serveis Socials 2010-2011;
Atesos la Llei 18/2003, de 4 de juliol, de suport a les famílies, que configura l'atenció precoç com a servei de caràcter universal i gratuït per als infants fins als sis anys, i el Decret 261/2003, de 21 d'octubre, pel qual es regulen els serveis d'atenció precoç, i d'acord amb la línia d'actuació impulsada per aquest Govern per incrementar la protecció a les famílies amb infants nascuts amb danys que requereixen atencions especials;
Ates el Decret 419/2011, de 20 de desembre, pel qual s'estableixen els criteris d'aplicació de la pròrroga del pressupost de la Generalitat de Catalunya per al 2011 i el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya;
Atesos el Decret 200/2010, de 27 de desembre, de creació, denominació i determinació de l'àmbit de competències dels departaments de l'Administració de la Generalitat de Catalunya; i el Decret 332/2011, de 3 de maig, de reestructuració del Departament de Benestar Social i Família, i la resta de reglaments de reestructuració vigents;
D'acord amb l'informe del Consell General de Serveis Socials, i en ús de les facultats que m'atorga la Llei 13/2008, de 5 de novembre, de la presidència de la Generalitat i del Govern,
S'aproven les bases que han de regir la concessió dels ajuts del Programa d'atenció social a les persones amb discapacitat per al 2012, que es detallen a l'annex 1 d'aquesta Ordre, i s'obre la convocatòria.
2.1 La partida pressupostària amb càrrec a la qual s'imputaran els ajuts corresponents és 5000 D/480000100/315K.
2.2 La quantia màxima inicialment disponible és de 13.800.000,00 euros.
2.3 El crèdit inicialment disponible es podrà modificar d'acord amb la normativa vigent.
Sol·licituds i terminis de presentació
3.1 Les sol·licituds s'han de presentar en el formulari de sol·licitud que es facilitarà a les dependències del Departament de Benestar Social i Família esmentades a l'annex 2 d'aquesta Ordre o a través d'Internet al web del Departament [URL].
3.2 Les sol·licituds, degudament emplenades, han d'anar acompanyades amb els documents que s'indiquen a l'annex 1 (base 4) per acreditar el compliment dels requisits, i s'han de presentar a les dependències del Departament de Benestar Social i Família, sens perjudici del que disposa l'article 38 de la Llei 30/1992, de 26 de novembre, de règim jurídic de les administracions públiques i del procediment administratiu comú.
3.3 L'acreditació de les condicions exigides no serà necessària per a la persona sol·licitant que l'hagi efectuada anteriorment a qualsevol òrgan o dependència del Departament de Benestar Social i Família, sempre que no hagi transcorregut més de cinc anys des de la presentació i les dades no hagin experimentat cap modificació.
3.4 El termini de presentació de sol·licituds i de la documentació necessària és de tres mesos a comptar des de l'endemà de la data de publicació d'aquesta Ordre al DOGC.
4.1 La tramitació de les sol·licituds presentades correspon als Serveis d'Atenció a les Persones dels Serveis Territorials a Barcelona, Girona, Lleida i Tarragona i al Servei de Coordinació Territorial dels Serveis Territorials a les Terres de l'Ebre del Departament de Benestar Social i Família corresponents al domicili de la persona sol·licitant.
La resolució serà dictada per les persones responsables dels Serveis d'Atenció a les Persones dels Serveis Territorials a Barcelona, Girona, Lleida i Tarragona i del Servei de Coordinació Territorial dels Serveis Territorials de les Terres de l'Ebre, d'acord amb el Decret 332/2011, de 3 de maig, de reestructuració del Departament de Benestar Social i Família.
4.2 El termini màxim per emetre i notificar la resolució, degudament motivada, és de tres mesos a partir de la data de la finalització del termini de presentació de sol·licituds.
4.3 Transcorregut el termini establert a l'apartat anterior sense que s'hagi notificat una resolució expressa, les persones interessades poden entendre desestimades les seves sol·licituds per silenci administratiu, sens perjudici de l'obligació de l'administració de dictar la resolució expressa pertinent.
4.4 La resolució es notificarà a les persones interessades per correu certificat.
Contra aquesta resolució, que no exhaureix la via administrativa, es pot interposar recurs d'alçada davant el mateix òrgan que la dicta o davant la persona titular de la Direcció General de l'ICASS d'acord amb el Decret 332/2011, de 3 de maig, de reestructuració del Departament de Benestar Social i Família, en els termes que disposen l'article 114 i següents de la Llei 30/1992, de 26 de novembre, de règim jurídic de les administracions públiques i del procediment administratiu comú.
—1 Es faculta a la persona titular de la Direcció General de l'ICASS perquè prengui les mesures necessàries per a l'aplicació d'aquesta disposició.
Barcelona, 15 de febrer de 2012
Bases per a la concessió d'ajuts del Programa d'atenció social a les persones amb discapacitat per a l'any 2012
Aquest Programa té per objecte facilitar els ajuts econòmics necessaris per al desenvolupament de l'autonomia personal de les persones amb discapacitat, física, psíquica o sensorial amb mesures compensatòries per tal de millorar la seva qualitat de vida i fomentar la seva integració social.
Podran ser beneficiàries les persones que tinguin reconegut un grau de discapacitat igual o superior al 33% i que compleixin les condicions i els requisits que s'especifiquen en aquestes bases.
a) Acreditar la residència legal i domicili a Catalunya durant cinc anys, dos dels quals han de ser immediatament anteriors a la data de presentació del formulari de sol·licitud, llevat de les persones que tenen reconeguda la condició de persones catalanes retornades, a les quals no s'exigeix el període mínim de residència, d'acord amb el que disposa la Llei 25/2002, de 25 de novembre, de mesures de suport al retorn dels catalans emigrats i els seus descendents, i de segona modificació de la Llei 18/1996.
El requisit de residència legal quedarà acreditat sempre que la persona interessada tingui la condició de resident.
Als efectes de residència legal a Catalunya, la residencia continuada no es considerarà interrompuda per absències inferiors a 90 dies l'any.
Les persones que no tinguin nacionalitat espanyola, o no siguin ciutadans nacionals d'algun dels altres dels estats membres de la Unió Europea, han d'acreditar la residència mitjançant l'autorització per residir expedida per l'Administració General de l'Estat.
b) Tenir reconegut un grau de discapacitat igual o superior al 33% o, en tot cas, haver presentat la sol·licitud de valoració o de revisió del grau de discapacitat abans de la publicació d'aquesta Ordre de convocatòria.
En cas de menors de quatre anys, cal que tinguin retard en el desenvolupament maduratiu, l'evolució del qual pugui ocasionar una discapacitat residual segons els criteris dels serveis de valoració i orientació.
Si la persona beneficiària té 65 anys o més, cal acreditar que la condició de persona amb discapacitat es va instaurar abans de complir els 65 anys.
c) En el cas de prestació per a transport per assistir l'atenció precoç, aquest límit queda establert en 6 anys.
d) No poder-se beneficiar d'ajuts i prestacions econòmics de la mateixa naturalesa, abast i finalitat provinents d'entitats públiques o privades.
e) Trobar-se en situació de necessitat d'acord amb el que s'estableixi en aquestes bases.
f) Complir les condicions específiques d'accés i altres condicions exigides per a cada tipus de prestació que s'estableix en aquestes bases.
a) Fotocòpia compulsada, o bé original i fotocòpia, del document identificador de la persona amb discapacitat sol·licitant (DNI/NIF o NIE o passaport vigent).
No caldrà aporta-la en el cas que s'autoritzi el Departament de Benestar Social i Família per fer les consultes pertinents davant l'organisme corresponent.
b) En el cas de tractar-se de majors d'edat amb incapacitació legal, fotocòpia compulsada, o bé original i fotocòpia, de la sentencia d'incapacitació i nomenament de tutor.
c) En el cas de tractar-se de menors d'edat o majors d'edat amb incapacitació legal, fotocopia del DNI/NIF o NIE de la persona que actua com a tutor.
d) Dades bancàries de la persona beneficiària o de la persona que actua com a tutor.
En el cas dels menors de 14 anys, aquests han de figurar al compte bancari o d'estalvi.
e) Certificació dels respectius padrons municipals, en què s'acrediti el temps de residència.
f) Volant de convivència de la unitat econòmica familiar.
g) Pressupost original o factura i rebut originals de l'ajut sol·licitat, referit a l'any 2012, signada i segellada per la persona distribuïdora.
h) En el cas que la persona ho cregui convenient es pot adjuntar el dictamen facultatiu sobre la prescripció de l'ajut tècnic sol·licitat.
i) Document d'autorització d'endossament (si escau).
4.2 Dades econòmiques de la persona discapacitada sol·licitant.
En el cas d'autoritzar el Departament de Benestar Social i Família a consultar les dades a l'Agència Estatal d'Administració Tributària, no caldrà aportar aquesta documentació.
a) Fotocòpia de la declaració de la renda de les persones físiques de l'últim exercici fiscal disponible.
b) En cas de no tenir l'obligació a presentar declaració de l'IRPF, les dades econòmiques s'acreditaran amb la informació que proporcioni l'Agència Estatal d'Administració Tributària.
Si no es disposa d'aquests documents, l'acreditació es farà mitjançant:
Certificat o justificant d'ingressos, prestacions econòmiques públiques o privades i retribucions en diners de 2011.
Certificat o justificant de rendiments nets de les quanties ingressades (interessos) en entitats financeres de 2011.
En cas d'autoritzar el Departament de Benestar Social i Família a consultar les dades a la Tresoreria General de la Seguretat Social, no caldrà aportar aquesta documentació.
c) Certificat actualitzat de la Tresoreria General de la Seguretat Social de les pensions que es percebin de 2012.
La presentació de la documentació no serà necessària per la persona sol·licitant que l'hagi aportat anteriorment a qualsevol òrgan o dependència del Departament de Benestar Social i Família, sempre que no hagi transcorregut més de cinc anys des de la presentació i les dades no hagin experimentat cap modificació.
4.3 En cas d'endossament del pagament.
b) Document d'autorització degudament emplenat.
c) Fotocòpia del DNI de la persona o CIF de l'entitat que cobra la prestació.
d) Sol·licitud de transferència bancària per a pagaments de la Tresoreria de la Generalitat de Catalunya a creditors degudament emplenada i sense cap esmena, de la persona o entitat que cobra la prestació.
Prestació per a mobilitat i transport:
4.4.1.1 Permís de conduir (obtenció o reconversió, ajuts 100 i 101).
a) Fotocòpia del certificat mèdic oficial necessari per a l'obtenció del permís de conduir, expedit pels centres específics autoritzats.
b) Pressupost original signat i segellat per una autoescola i referit a l'any 2012.
a) Fotocòpia compulsada, o bé original i fotocòpia (anvers i revers) del permís de conduir vigent de la persona beneficiària de la prestació on constin les condicions restrictives de la persona discapacitada.
Si es té el permís de conduir en tràmit, fotocòpia del certificat mèdic oficial necessari per obtenir-lo.
b) Pressupost original, signat i segellat, de l'adaptació, referit a l'any 2012.
c) Si es tracta d'un vehicle automàtic, cal presentar-ne el pressupost total.
a) Certificat del centre que acrediti els dies d'assistència setmanal, les setmanes i els mesos durant l'any 2012.
b) En cas de transport per assistir a ensenyament reglat postobligatori i formació ocupacional per a l'alumnat més gran de 16 anys, certificat del centre, que indiqui quins són els estudis fets, així com si es tracta d'un ensenyament reglat i postobligatori.
a) Pressupost original o factura original de l'ajut sol·licitada, referit a l'any 2012, signada i segellada per la persona distribuïdora.
b) En el cas que la persona ho cregui convenient, es pot adjuntar el dictamen facultatiu sobre la prescripció de l'ajut tècnic sol·licitat.
4.4.4 Intèrpret per a persones sordes o persones sordes i cegues (prestacions 999).
Pressupost original de l'entitat o del professional autònom referit a la persona beneficiària on consti el nombre d'hores que farà d'intèrpret.
5.1 Aquests ajuts són incompatibles amb les altres prestacions econòmiques que tingui reconegudes la persona beneficiària o a les que pugui tenir dret per qualsevol dels sistemes de protecció públics o privats complementaris de la Seguretat Social, si la concessió dels ajuts objecte de la convocatòria en pot comportar la pèrdua, la disminució o la no concessió.
5.2 Els ajuts objecte d'aquest Programa, i sempre amb el límit màxim establert, són incompatibles amb d'altres que pugui tenir reconeguts la persona beneficiària per qualsevol entitat pública o privada pel mateix concepte, abast i finalitat.
5.3 Els òrgans que informen i tramiten els ajuts han de comprovar, en l'exercici de les seves funcions, que no es produeix aquesta incompatibilitat.
5.4 Els ajuts pel mateix tipus no es podran tornar a concedir fins que hagin transcorregut quatre anys des de la darrera concessió, llevat que es disposi un altre termini en el punt 14 d'aquestes bases.
6.1 El percentatge de l'import màxim de la prestació estarà condicionat en funció dels ingressos econòmics de la persona amb discapacitat, així com de les seves condicions socials.
La situació familiar o convivencial i els ingressos econòmics de la unitat familiar o de convivència només es tindran en compte en el supòsit que estiguin a càrrec de la persona beneficiària.
6.2 No es tenen en compte com a ingressos els que pot percebre la persona beneficiària provinents d'ajuts de qualsevol naturalesa, si tenen la finalitat d'atendre les despeses derivades de la necessitat de concurs d'una altra persona per dur a terme els actes essencials de la vida.
El total d'ingressos mensuals s'obtindrà dividint el total dels ingressos anuals entre els dotze mesos.
Es consideren rendes les que preveu la Llei 35/2006, de 28 de novembre, de l'impost sobre la renda de les persones físiques i de modificació parcial de les lleis dels impostos sobre societats, sobre la renda de no residents i sobre el patrimoni.
En el supòsit d'ingressos anuals bruts per rendes de treball, per obtenir els imports totals anuals caldrà deduir, prèviament, els imports de quotes de la Seguretat Social, formació professional i desocupació (mai més d'un 6,4% de gener a desembre de l'any anterior).
6.3 Són unitats familiars o unitats de convivència les establertes pels articles 2 i 3 de la Llei 18/2003, de 4 de juliol, de suport a les famílies.
6.4 Als efectes d'aquesta convocatòria es considera que existeix situació de necessitat quan els ingressos anuals nets de la persona beneficiària s'ajustin als barems de les taules d'aplicació següents.
a) Quan la persona amb discapacitat té ingressos personals, la taula d'aplicació serà la següent:
Fins a 1,5 vegada l'indicador de renda de suficiència de Catalunya (IRSC) de 2011, el 100%.
D'1,5 a 2,5 vegades l'IRSC de 2011, el 75%.
De 2,5 a 3 vegades l'IRSC de 2011, el 50%.
Més de 3 vegades l'IRSC de 2011, el 0%.
Els límits d'ingressos seran corregits, en funció de les circumstàncies sociofamiliars, multiplicant els límits indicats pels factors de correcció següents:
Per cada membre de més s'augmentarà el coeficient en un 0,07.
b) En el cas que una de les persones membres de la unitat familiar que no sigui la persona sol·licitant de la prestació tingui un grau de discapacitat igual o superior al 33%, s'augmentarà el coeficient en un 0,07.
6.5 En casos de complexitat especial, es possibilitarà la compatibilització de les prestacions concurrents que estableix l'article 2 del Decret 24/1998, i el tractament d'excepcionalitat que estableix l'article 5 del Decret 24/1998.
En aquest sentit, la persona titular del servei d'atenció a les persones corresponent, una vegada constatada la concurrència d'elements que determinin aquesta complexitat especial per mitjà d'un informe emès per l'equip de valoració i orientació corresponent, determinarà les condicions específiques dels ajuts necessaris per donar una resposta adequada a les demandes derivades del cas.
S'entendrà com a casos de complexitat especial aquells en què concorrin diferents necessitats socials, laborals, sanitàries, familiars i econòmiques que calgui articular en el seu conjunt.
6.6 Per a l'atorgament dels ajuts s'estableixen els criteris de valoració de les sol·licituds següents:
Persones amb ingressos inferiors a 1,5 vegades l'IRSC de 2011: 10 punts.
Persones amb ingressos entre 1,5 i 2,5 vegades l'IRSC 2011: 5 punts.
Persones amb ingressos entre 2,5 i 3 vegades l'IRSC 2011: 3 punts.
D'acord amb la valoració establerta, els expedients s'aniran resolent d'acord amb la comissió valoradora, tenint en compte la puntuació establerta i valorant en tot moment que són ajuts que s'atorguen amb caràcter de dret de concurrència competitiva i estan subjectes a disponibilitat pressupostària.
Igualment, en el procés de selecció de les persones beneficiàries, dels ajuts es tindrà en compte la situació diferencial i les condicions específiques de les dones amb discapacitats, en particular d'aquelles que tinguin càrregues familiars, les que visquin en l'àmbit rural i les que es trobin o surtin d'una situació de violència masclista.
7.1 La Comissió de valoració és l'òrgan col·legiat al qual pertoca encarregar-se del desenvolupament del procés de selecció dels ajuts a subvencionar.
7.2 La Comissió de valoració estarà integrada per la persona titular responsable del Servei Promoció de l'Autonomia Personal de l'ICASS que farà les funcions de presidència; representants dels Serveis d'Atenció a les Persones dels serveis territorials del Departament de Benestar Social i Família o la persona en qui deleguin; un/a representant del Centre d'Autonomia Personal Sírius; un/a representant per cadascun dels següents col·lectius dels equips tècnics: metges i psicòlegs, aquests representants seran designats per la persona titular responsable del Servei de Valoracions de l'ICASS; un/a representant dels centres d'atenció a discapacitats, que serà designat per la persona titular responsable del Servei de Valoracions de l'ICASS i una persona adscrita a la Subdirecció General d'Atenció a les Persones i Promoció de l'Autonomia Personal, que farà les funcions de secretari/ària.
Així mateix, podran assistir-hi aquelles persones que per la seva especialitat tècnica puguin ser requerides pel grup de treball per tal de comptar amb el seu assessorament.
7.3 S'atribueixen a la Comissió de valoració les funcions d'aplicar les bases reguladores de la convocatòria; analitzar, valorar i proposar respecte les ajudes amb caràcter excepcional, proposar la regulació tècnica de les ajudes del programa i realitzar el seguiment dels ajuts gestionats a efectes d'avaluació, així com d'adaptació i/o proposta de modificació normativa o de gestió.
7.4 La persona titular de la presidència de la Comissió de valoració és responsable de signar cada una de les actes de proposta valorades i trametre-les a l'òrgan que ha d'emetre la resolució.
7.5 L'òrgan administratiu responsable de la convocatòria garantirà la paritat de gènere en la composició de la Comissió de valoració si és tècnicament viable.
7.6 El règim de funcionament de la Comissió de valoració, en tot el que no preveuen aquestes bases, s'ajusta a les normes aplicables als òrgans col·legiats.
—8 Justificació i règim de pagament
8.1 El compliment de la finalitat i l'aplicació dels ajuts s'han de justificar mitjançant les factures i els rebuts o els documents originals que acreditin que s'ha dut a terme la despesa per a la qual es va atorgar la prestació, d'acord amb el que estableix la resolució de concessió.
8.2 Aquests justificants han de correspondre al mateix exercici econòmic de la convocatòria.
8.3 En tot cas, la data límit de la justificació de la despesa serà de quatre mesos a comptar de la data de notificació de la resolució.
8.4 Per a aquells productes de consum que no superin els 100 euros de cost per unitat, que comptin amb informe o prescripció mèdica i siguin informats positivament per l'Equip de Valoració i Orientació, serà suficient la presentació de l'original d'un comprovant de compra, que acreditarà la realització i la justificació de la despesa efectuada.
—9 Obligacions dels beneficiaris
Les persones beneficiàries dels ajuts han de facilitar tota la informació que els requereixin la Intervenció de la Generalitat, la Sindicatura de Comptes o altres òrgans competents, d'acord amb la normativa vigent.
—10 Control, extinció i reintegrament
10.1 L'ens concedent pot revisar els ajuts concedits i modificar-ne la resolució de concessió en el cas d'alteració de les condicions o de l'obtenció concurrent d'altres ajuts i pot comprovar en qualsevol moment el compliment de les condicions que determinen l'accés a la prestació.
10.2 Les persones beneficiàries dels ajuts o els i les membres de la unitat familiar o de convivència o les entitats col·laboradores i prestadores del servei estan obligats a comunicar a l'òrgan gestor que s'ha produït alguna de les causes d'extinció o suspensió previstes en la normativa reguladora de les subvencions.
10.3 Els perceptors i les perceptores de les prestacions han de reintegrar les quanties percebudes indegudament, si incorren en alguna de les causes d'extinció, invalidesa de la resolució de concessió o reintegrament previstes en la legislació de subvencions.
El reintegrament es tramitarà d'acord amb el procediment que estableix l'article 100 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
10.4 Es deixarà de percebre l'ajut des del moment en què no es compleixin tots els requisits establerts.
11.1 Els ajuts del Programa estan sotmesos al règim jurídic que regula les subvencions.
11.2 Els ajuts per a la mobilitat i el transport es considerarà rendiment subjecte a l'impost sobre la renda de les persones físiques (IRPF) i no exempt, per tenir la consideració de guany patrimonial.
Pel que fa als ajuts per a l'autonomia personal i la comunicació tenen la consideració de guany patrimonial llevat dels ajuts següents que queden exempts de gravamen: ulleres i lents de contacte, audiòfons.
11.3 En tot el que no preveuen aquestes bases ni les convocatòries corresponents s'aplicarà:
a) Pel que fa a l'objecte, els requisits específics i les incompatibilitats específiques dels ajuts, el Decret 24/1998, de 4 de febrer, pel qual es regula el Programa d'ajuts d'atenció social a persones amb discapacitat.
b) Pel que fa a la tramitació administrativa general, la Llei 30/1992, de 26 de novembre, de règim jurídic de les administracions públiques i del procediment administratiu comú, la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, i la Llei 26/2010, de 3 d'agost, de règim jurídic i de procediment de les administracions públiques de Catalunya.
c) Pel que fa als actes de transcendència pressupostària, en particular el reintegrament, el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
D'acord amb la Llei orgànica 15/1999, de 13 de desembre, de protecció de dades de caràcter personal (LOPD), les dades de caràcter personal dels sol·licitants seran tractades amb la finalitat de gestionar i tramitar aquesta convocatòria d'acord amb les principis de seguretat i confidencialitat que la normativa sobre protecció de dades estableix.
Al final de l'exercici es donarà publicitat als ajuts atorgats mitjançant l'exposició en els taulers d'anuncis de la seu central del Departament de Benestar Social i Família i dels Serveis Territorials, d'acord amb el que preveu l'article 94.6 del Text refós de la Llei de finances públiques de Catalunya.
14.1 La tipologia, les condicions d'accés i les quanties màximes dels ajuts d'atenció social a persones amb discapacitat es detallen a continuació:
1.2.2 Ensenyament reglat postobligatori i formació ocupacional en centres autoritzats per a l'alumnat més gran de 16 anys.
14.2 Condicions d'accés i quanties màximes:
Objectiu: tenen per objecte contribuir a cobrir les despeses ocasionades per la mobilitat i el transport, i proporcionar a les persones amb discapacitat els mitjans per augmentar la seva capacitat de desplaçament.
Definició: són ajuts destinats a persones que tinguin reconegut un grau de discapacitat igual o superior al 33%, amb mobilitat reduïda.
Modalitats: obtenció o reconversió del permís de conduir; Adaptació de vehicle.
Persones destinatàries i condicions específiques d'accés: cal que la persona beneficiària estigui afectada d'una discapacitat que li impedeixi la utilització dels transports públics col·lectius.
Reconversió del permís de conduir (codi 100), 210,35 euros.
Obtenció del permís de conduir (codi 101), 450,76 euros.
Persones destinatàries i condicions d'accés: cal que la persona beneficiària estigui afectada d'una discapacitat que li impedeixi la utilització dels transports públics col·lectius.
Es podran atorgar a persones que no superin el barem de mobilitat però que requereixin adaptacions al vehicle.
Caldrà que estigui en possessió del permís de conduir vigent.
Caldrà presentar la fitxa tècnica on consti la modificació tècnica del vehicle, d'acord amb les condicions restrictives del permís de conduir.
Les noves sol·licituds d'adaptacions per a un vehicle quan han transcorregut els 5 anys de la concessió de les anteriors es consideraran noves adaptacions i no substitucions.
Incompatibilitats: caldrà que s'acrediti que han transcorregut cinc anys per a la concessió d'una nova prestació, segons el Decret 24/1998, des de la data d'adaptació del vehicle, o que s'ha produït un sinistre total.
Import màxim per al conjunt de conceptes per a persones que superin el barem de mobilitat, 3.000,00 euros.
Import màxim per al conjunt de conceptes per a persones que no superin el barem de mobilitat, 1.000,00 euros.
Accelerador mecànic (codi 105), 540,91 euros.
Accelerador electrònic (vehicles amb coixí de seguretat) (codi 109), 1.600,00 euros.
Fre d'estacionament elèctric (codi 112), 1.200,00 euros.
Accelerador i fre per a persones amb tetraplegia (codi 114), 2.000,00 euros.
Adaptació de volant (codi 116), 100,00 euros.
Telecomandament de funcions de conducció (codi 118), 1.400,00 euros.
Altres adaptacions de les accions per a la conducció (codi 119), 150,00 euros.
Funció: adaptacions individualitzades que facilitin o permetin realitzar algunes accions necessàries per a la conducció.
Persones destinatàries: persones amb diferents discapacitats (física, auditiva, etc.) que necessiten adaptar el vehicle per a la conducció.
Definició: ajuts econòmics destinats a contribuir en les despeses ocasionades per la utilització de mitjans de transport individuals per a l'accés a serveis d'atenció precoç o ensenyament reglat postobligatori i formació ocupacional en centres autoritzats per a l'alumnat més gran de 16 anys.
Objectiu: cobrir les despeses ocasionades pel transport que possibilitin rebre els serveis esmentats a persones amb problemes greus de mobilitat.
Persones destinatàries i condicions específiques d'accés: persones amb problemes greus de mobilitat.
Per mesurar aquesta circumstància caldrà que la persona superi el barem de mobilitat que preveu el Reial decret 1971/1999, de 23 de desembre, excepte en el cas de l'atenció precoç.
Modalitats: atenció precoç; ensenyament reglat postobligatori i formació ocupacional en centres autoritzats per a l'alumnat més gran de 16 anys.
1.2.1 Atenció precoç (codi 200).
Persones destinatàries i condicions específiques d'accés: famílies que hagin de desplaçar el/la nen/a per rebre el servei d'atenció precoç a un altre municipi i tinguin greus dificultats per utilitzar els mitjans de transport ordinaris, o dins el mateix municipi quan es tracti d'infants que depenen de forma continuada d'aparells tècnics imprescindibles per a les seves funcions vitals.
El tractament d'atenció precoç haurà de tenir l'informe favorable del Servei de Valoració i Orientació.
1.2.2 Ensenyament reglat postobligatori i formació ocupacional en centres autoritzats per a l'alumnat major de 16 anys (codi 202).
Persones destinatàries i condicions específiques d'accés: alumnat més gran de 16 anys que cursen ensenyament reglat postobligatori i formació ocupacional en centres autoritzats que acreditin l'assistència al centre.
Incompatibilitats: el transport escolar de nivell preescolar i ensenyament obligatori es continuarà regint pel seu règim específic.
Fent referència als dos tipus de transport cal indicar que:
En cas de transport privat es pagarà a raó de 0,13 euros/km.
En cas de taxi es pagarà a raó de 2,53 euros/viatge.
En cas de transport públic col·lectiu es pagarà a raó de 0,665 euros/viatge.
Definició: tot mitjà que, actuant com a intermediari entre la persona i l'entorn, possibiliti l'accés al nivell general de qualitat de vida.
També es considera ajut a la comunicació els ajuts d'intèrpret i guia intèrpret per a l'alumnat amb deficiència auditiva o auditiva i visual més gran de 16 anys que cursen ensenyament reglat postobligatori o formació ocupacional en centres autoritzats.
Objectiu: contribuir a cobrir les despeses d'adquisició dels ajuts tècnics que figuren en aquest annex.
Funció: segons la utilitat i la relació amb la discapacitat de la persona beneficiària.
Persones destinatàries i condicions específiques d'accés: caldrà que l'ajut estigui relacionat directament amb la causa de la discapacitat per la qual ha estat reconeguda la persona beneficiària.
Els ajuts sol·licitats hauran d'estar en relació amb la capacitat intel·lectual i/o edat de la persona beneficiària.
Incompatibilitats: els ajuts del mateix tipus, excepte els d'intèrpret o guia intèrpret, no es podran tornar a concedir fins que hagin transcorregut quatre anys des de la darrera concessió.
Aquest termini es podrà reduir d'acord amb les característiques i el tipus d'ajut, i també en el cas que la persona destinatària sigui menor de 18 anys i en els casos que s'especifiqui expressament un termini diferent.
El termini per tornar a concedir els ajuts d'arnès per a grua (codi 575), no es podran tornar a concedir fins que hagin transcorregut dos anys des de la darrera concessió.
El termini per tornar a concedir els ajuts d'audiòfons i d'ulleres per a menors de 18 anys es podrà reduir a 2 anys.
No es podran concedir ajuts tècnics (a excepció d'aparells d'ús exclusivament personal) a persones amb discapacitat ingressades en centres residencials propis i/o subvencionats perquè es considera que aquests aparells formen part dels elements necessaris per a l'atenció que ha de donar el centre.
El material fungible, com ara piles, bateries, pneumàtics, etc., no serà objecte de subvenció.
Modalitats: ajuts tècnics per a persones amb discapacitat visual; ajuts tècnics per a persones amb discapacitat auditiva; ajuts tècnics per a persones amb discapacitat física.
Subvenció màxima: import màxim de 3.500,00 euros.
Només en casos excepcionals justificats es podrà augmentar aquest import fins a la totalitat del cost.
2.1 Ajuts tècnics per a persones amb discapacitat visual.
Persones destinatàries i condicions específiques d'accés: aquests ajuts van dirigits a persones amb discapacitat visual igual o superior al 33%.
Màquina mecànica per a escriure en Braille (codi 300), 575,00 euros.
Funció: escriure a màquina en sistema Braille.
Entrada de dades mitjançant sistema Braille i sortida mitjançant veu.
Accessoris d'anotador parlant (codi 302), 500,00 euros.
Funció: emmagatzemar informació per Braille parlat.
Lupa amb llum (codi 304), 120,00 euros.
Funció: veure imatges ampliades.
Funció: apropar imatges a la vista.
Sintetitzador de veu extern (codi 309), 80,00 euros.
Programa de magnificació de caràcters (codi 310), 600,00 euros.
Funció: programa d'ordinador que permet ampliar les imatges normals que surten per la pantalla.
Funció: reproduir i gravar la veu.
Ulleres o lents de contacte (codi 312), 420,00 euros.
Funció: correcció o millora del dèficit visual.
Funció: llum amb bombeta de llum controlada.
El flexo permet d'ajustar la direcció i la distància de la llum.
Mesurador de glucèmia amb veu (codi 315), 50,00 euros.
Funció: eina per al control de la glucèmia.
Funció: controla l'espectre lumínic.
Programa per utilitzar l'escàner-OCR (codi 317), 200,00 euros.
Funció: reconeix el text que està imprès.
Programa per utilitzar el Windows amb síntesi de veu (codi 318), 324,55 euros.
Funció: mitjançant una síntesi de veu descriu el contingut de la pantalla.
Agenda electrònica amb veu (codi 321), 200,00 euros.
Funció: poder consultar o introduir dades mitjançant la veu.
Telèfon mòbil amb veu (codi 322), 350,00 euros.
Funció: ajut per a la comunicació amb sortida de veu sintètica.
Telelupa, lupa televisió o lupa electrònica (codi 323), 560,00 euros.
Funció: llegir qualsevol text dins i fora de l'habitatge.
Funció: permetre enfocar imatges que poden estar a diferents distàncies i apropar-les a la vista.
Funció: gravar etiquetes i reproduir amb veu el missatge escrit per a reconèixer l'objecte.
Funció: informa amb veu dels colors dels objectes.
GPS amb veu (codi 327) 275 euros.
Funció: informa amb veu de la localització de la persona.
Persones destinatàries: persones amb dèficit visual.
2.2 Ajuts tècnics per a persones amb discapacitat auditiva.
Persones destinatàries i condicions específiques d'accés: aquests ajuts van adreçats a persones amb una discapacitat auditiva que els permet assolir un grau de discapacitat igual o superior al 33%.
Dispositiu telefònic de text o videotelèfon (codi 400), 360,61 euros.
Funció: permet una conversa textual o mitjançant la imatge simultània entre les parts emissora i receptora de les mateixes característiques.
Telèfon fix adaptat amb amplificació i/o bobina (codi 403), 120,00 euros.
Amplificador portàtil per adaptar al telèfon (codi 416), 60,00 euros.
Funció: graduar el volum de l'auricular de qualsevol aparell telefònic.
Persones destinatàries i condicions específiques d'accés: aquest ajut va dirigit a persones amb restes auditives i que mitjançant aquest aparell poden mantenir una conversa telefònica.
Funció: canviar el so normal d'aquests aparells per senyals lluminosos o vibratoris.
Persones destinatàries i condicions específiques d'accés: aquests ajuts van dirigits a dèficits auditius molt greus.
Funció: millorar o corregir el dèficit auditiu.
Persones destinatàries i condicions específiques d'accés: aquests ajuts van dirigits a persones amb discapacitat auditiva que tinguin la prescripció facultativa corresponent.
Infants i adolescents fins als 16 anys amb dèficit auditiu inferior o igual a 160 db SDNA (suma de db en els nivells d'audició 500, 1.000, 2.000 i 3.000) en la pitjor de les oïdes i amb trastorns de llenguatge i/o dèficit visual i/o dèficit psíquic, i que per aquestes deficiències assoleixin un grau de discapacitat igual o superior al 33%.
Majors de 16 anys amb un grau de discapacitat igual o superior al 33% per discapacitat auditiva.
Majors de 16 anys amb discapacitat auditiva i dèficit visual i/o dèficit psíquic que conjuntament arribin a un grau de discapacitat igual o superior al 33%.
Equip de comunicació FM (codi 410), 800,00 euros.
Funció: millorar el rendiment de l'audiòfon en situacions de distància entre la persona que parla i la que escolta, traient els sorolls ambientals.
Funció: amplifica i fa més nítids els sons en una superfície d'uns 80 m2.
Bucle inductiu per a mòbils (codi 414), 65,00 euros.
Funció: augmenta el volum i la claredat de la veu, que es transmet directament a l'audiòfon.
Persones destinatàries: persones amb dèficit auditiu usuàries d'audiòfon.
Receptor de senyals acústiques (codi 415), 140,00 euros.
Funció: petit aparell portàtil que rep el senyal dels diferents transmissors instal·lats (telèfon, porta, plor del bebè o alarmes) i les converteix en diferents tipus de vibració/llum per diferenciar-les.
Persones destinatàries: persones amb discapacitat auditiva.
Ajuda per a intèrpret per a persones sordes i persones sordes i cegues o ajuda per a cursos de lectura labial i cursos de llenguatge de signes (codi 999), 5,00 euros/hora per un import màxim anual de 925,00 euros.
Auricular amplificador per a TV i àudio (codi 418), 200,00 euros.
Funció: amplia el so, sense perjudicar a persones properes.
Persones destinatàries: persones amb dèficit auditiu.
Funció: amplifica i fa arribar el so de l'altaveu a l'audiòfon directament.
Persones destinatàries: persones usuàries d'audiòfons.
2.3 Ajuts tècnics per a persones amb discapacitat física.
Funció: fer canvis posturals al llit.
Persones destinatàries i condicions específiques d'accés: persones afectades a les quatre extremitats que tinguin dificultats per fer canvis posturals al llit i transferències.
Funció: aixecar el llit a una alçada funcional per poder fer les tasques bàsiques d'atenció personal.
Persones destinatàries i condicions específiques d'accés: està adreçat a aquelles persones que necessiten una atenció especial d'una altra persona al llit en activitats com ara vestir-se, canvi de bolquers, etc.
Funció: evitar úlceres per decúbit.
Persones destinatàries i condicions específiques d'accés: persones que per elles mateixes no poden fer canvis posturals al llit.
Funció: evitar la caiguda del llit i facilitar la mobilitat.
Persones destinatàries i condicions específiques d'accés: persones que a causa de la seva discapacitat tenen risc de caure del llit.
Respatller de llit ajustable (codi 506), 35,00 euros.
Funció: accessori de llit que permet modificar la posició de l'esquena des d'un angle de 35o fins a la sedestació.
Persones destinatàries: persones que per deficiències orgàniques no toleren el decúbit.
Barra lateral de llit (codi 507), 80,00 euros.
b) Higiene personal i activitats de la vida diària.
Adaptació de banyera, dutxa i inodor:
Fusta de banyera (codi 530), 30,00 euros.
Seient giratori de banyera (codi 532), 120,00 euros.
Funció: permet l'elevació i el descens de la persona dins la banyera.
Funció: donar suport i seguretat en l'entrada i sortida de la banyera i durant l'activitat del bany o dutxa.
Cadira dutxa vàter (codi 535), 390,66 euros.
Evita haver de fer transferències dintre la cambra de bany.
Alçavàter (codi 537), 60,10 euros.
Funció: augmenta l'alçària de l'inodor per facilitar la transferència i el canvi postural de la bipedestació a sedestació.
Funció: dóna suport per facilitar la incorporació.
Alçavàter amb recolzabraços (codi 539), 125,00 euros.
Funció: augmenta l'alçada de l'inodor i juntament amb el recolzabraços facilita els canvis posturals de bipedestació a sedestació.
Persones destinatàries i condicions específiques d'accés: aquests ajuts van dirigits a aquelles persones que amb la seva utilització poden realitzar les tasques d'higiene personal sense l'ajut d'una altra persona o que milloren substancialment la seva autonomia i seguretat.
Facilita a la persona assistent ajudar la persona perquè es quedi a una alçada funcional.
Funció: mantenir l'infant de manera segura durant l'activitat del bany.
Reductor seient amb subjeccions (infants) (codi 543), 240,00 euros.
Funció: mantenir assegut l'infant tot sol al vàter.
Persones destinatàries i condicions específiques d'accés: aquests ajuts estan dirigides a aquelles persones que necessiten una altra persona per a les tasques d'higiene personal.
Funció: rentatge i assecatge de la zona anal i perianal en accionar els comandaments.
Persones destinatàries i condicions específiques d'accés: aquelles persones que no poden utilitzar les extremitats superiors en la higiene personal.
Respatller de vàter amb suports laterals de tronc (codi 546), 360,61 euros.
Funció: permet a l'usuari/ària recolzar l'esquena; els suports corporals l'ajuden a mantenir la postura.
Persones destinatàries: persones amb poca estabilitat de tronc.
Estris per a activitats de la vida diària (codi 547), 60,10 euros per unitat.
Funció: permeten o faciliten la realització d'activitats com vestir-se, cura personal, menjar, cuinar, fer la neteja o activitats generals com obrir una aixeta, obrir amb clau, etc.
Persones destinatàries: persones amb afectació física que presenten alteracions en la mobilitat articular, la força, la sensibilitat o la coordinació dels moviments.
Cadira dutxa vàter basculant amb accessoris (codi 549), 800,00 euros.
Evita haver de fer transferències dins la cambra de bany.
Persones destinatàries: persones amb poca estabilitat del tronc.
Grua estàndard (codi 570), 800,00 euros.
Funció: aixeca i desplaça la persona discapacitada amb l'ajut d'una sola persona assistent.
Persones destinatàries i condicions específiques d'accés: va dirigit a aquelles persones que necessiten una altra persona per fer transferències.
Funció: facilita la incorporació i la transferència.
Taula de transferències (codi 572), 54,09 euros.
Funció: facilita la transferència de seient a seient.
Funció: facilita a la persona assistent fer la transferència de la persona amb discapacitat d'un seient a un altre.
Persones destinatàries i condicions específiques d'accés: va dirigit a aquelles persones que amb la seva utilització poden fer transferències o incorporar-se de manera autònoma.
Funció: facilitar les transferències fent partícip l'usuari/ària en l'activitat.
Persones destinatàries: persones que no siguin capaces de fer les transferències per si mateixes, però que amb ajuda puguin mantenir-se drets per fer-les.
Funció: permet a la persona assistent subjectar i donar suport al cos de l'usuari/ària mentre utilitza la grua.
Persones destinatàries: persones a les quals cal assistir mitjançant l'ús de grues per fer les transferències i que tenen necessitats especials.
Disc giratori amb recolzament de tronc (codi 576), 300,00 euros.
Funció: facilita a la persona cuidadora la transferència d'un seient a un altre.
Persones destinatàries: persones que no es mantenen dretes i necessiten ajuda per fer les transferències.
Grua de bipedestació o de sostre (codi 577), 2.300,00 euros.
Funció: posar dempeus i traslladar la persona d'un seient a un altre.
Facilita a la persona assistent fer amb comoditat algunes tasques com portar al lavabo, canvi de bolquers, vestir, etc.
Persones destinatàries: persones que necessiten una altra persona per fer les transferències però amb poc esforç poden passar d'estirades a assegudes.
Funció: facilitar la tasca del cuidador o cuidadora evitant l'esforç de portar la cadira de rodes.
Persones destinatàries: usuaris/àries de cadira de rodes més grans de 18 anys, que no poden autopropulsar la cadira ni utilitzar una cadira de rodes de motor elèctric.
Excepcionalment es podrà concedir aquest ajut de motor de cadira de rodes per a menors d'edat sempre dependent que el pes del menor ho justifiqui.
Respatller per a tetraplègics o amb problemes de posició (codi 622), 500,00 euros.
Funció: subjectar el tronc i millorar la postura o recolzar l'esquena si hi ha una deformitat.
Persones destinatàries i condicions específiques d'accés: tetraplègics.
Funció: cadira d'interior amb complements per aconseguir la sedestació estable.
Persones destinatàries i condicions específiques d'accés: infants que no poden mantenir control cefàlic ni de tronc.
Funció: controlar el cos de la persona en posició prona.
Persones destinatàries i condicions específiques d'accés: infants amb greu discapacitat motora que no poden fer canvis posturals de manera autònoma.
Coixí per aixecar-se (codi 625), 150,00 euros.
Persones destinatàries: persones amb afectació en extremitats superiors, amb alteracions en la força, sensibilitat o coordinació dels moviments, que impedeixin subjectar un llibre.
Persones amb poc control de tronc en sedestació.
No es poden acostar a la taula per llegir, escriure, utilitzar un teclat, etc.
Teclat amb cobertor (codi 654), 105,00 euros.
Funció: facilitar l'accés al teclat i evitar que es premin diverses tecles de forma involuntària.
Adaptador d'USB per a commutadors (codi 655), 60,00 euros.
Funció: permet utilitzar i activar els commutadors.
Funció: permet controlar els moviments del ratolí en la pantalla mitjançant cinc commutadors.
Programa d'accés alternatiu a l'ordinador (codi 658), 560,00 euros.
Funció: permet, gràcies al seu programari transparent, executar programes estàndard d'ordinador sense utilitzar el teclat ni el ratolí.
Persones destinatàries i condicions específiques d'accés: aquests ajuts en general van dirigits a aquelles persones que a causa de la seva discapacitat a les dues extremitats superiors no tenen la funcionalitat necessària per a l'expressió escrita, però sí capacitat intel·lectual per utilitzar-les.
En el cas d'infants menors de 16 anys, a la sol·licitud s'hi haurà d'adjuntar un programa d'ensinistrament específic.
Reconeixement de veu (codi 659), 100,00 euros.
Funció: és un programari que permet l'accés a l'ordinador mitjançant la veu.
Persones destinatàries i condicions específiques d'accés: persones amb qualitat de veu suficient que no poden accedir al teclat de l'ordinador.
Persones que han adquirit la lectura i tenen un accés lent a l'ordinador.
Programa per a l'escriptura i la comunicació amb síntesi de veu (codi 660), 310,00 euros.
Funció: són aparells que permeten convertir el text en veu.
Persones destinatàries i condicions específiques d'accés: persones que no produeixen parla i són capaces d'accedir al comunicador o a l'ordinador.
Programa de símbols i text per a la comunicació (codi 662), 560,00 euros.
Funció: permet dissenyar diferents plafons de comunicació.
Poden seleccionar ítems per dir una frase.
Té sortida de veu sintètica i gravada (digital).
Persones destinatàries i condicions específiques d'accés: persones amb dificultats de comunicació oral que poden accedir a l'ordinador.
Funció: són taulers sensibles que poden fer de teclats o de plafó de conceptes.
Persones destinatàries i condicions específiques d'accés: persones que tenen dificultat per accedir al teclat estàndard, que no són suficientment precisos o que tenen dificultats visuals.
Funció: permet fer diferents activitats amb el moviment de cap, segons l'accessori de la punta: senyalar, teclejar, passar pàgines, etc.
Funció: permet que persones amb dificultat motriu puguin controlar ajuts tècnics (joguines, ordinador, comunicador, girapàgines, etc.).
Senyalitzador lluminós (codi 668), 193,00 euros.
Funció: permet assenyalar amb el cap en un plafó de comunicació.
Persones destinatàries i condicions específiques d'accés: aquelles persones que, a causa de la seva discapacitat a les extremitats superiors, només puguin accedir al comunicador o a l'ordinador amb aquest aparell.
Lector de llibres electrònics adaptat (codi 669), 400,00 euros.
Persones destinatàries i condicions específiques d'accés: aquelles persones que només mitjançant aquest aparell poden llegir un llibre.
Funció: permet gravar paraules o frases i reproduir-les prement directament la casella o mitjançant un commutador (fins a vint missatges).
Persones destinatàries i condicions específiques d'accés: aquelles persones que no tenen llenguatge oral i només poden accedir a la comunicació bàsica per aquest mitjà.
Comunicador d'alta autonomia (codi 671), 3.000,00 euros.
Funció: reproduir missatges amb veu digital o sintètica.
Persones destinatàries i condicions específiques d'accés: aquelles persones que no tenen llenguatge oral, estan afectades de les dues extremitats superiors i tenen capacitat comunicativa suficient.
Caldrà adjuntar un informe justificant la idoneïtat de la petició, en que consti la intervenció i seguiment previstos.
Sistema de muntatge a la cadira (codi 672), 350,00 euros.
Funció: permet que persones que es desplacen en cadira de rodes i han d'utilitzar ajuts tècnics puguin tenir l'aparell al seu abast.
Persones destinatàries i condicions específiques d'accés: usuaris/àries de cadira de rodes que utilitzen un comunicador.
Funció: amplia el volum de la veu.
Persones destinatàries i condicions específiques d'accés: persones amb afectació en la capacitat fonadora que només poden xiuxiuejar.
Funció: fer arribar un missatge amb veu digital.
Persones destinatàries i condicions específiques d'accés: persones amb greu discapacitat motora i sense parla.
Infants en les primeres etapes d'utilitzar sistemes augmentatius de comunicació.
Persones adultes que necessiten cridar l'atenció dels seus cuidadors o cuidadores.
Funció: teclats diferents del convencional en mida i/o distribució o sense fil per utilitzar: el teclat, junt amb un ordinador de butxaca com a comunicador.
Persones destinatàries: persones amb deficiència en les funcions manipulatives que dificulten l'acció de teclejar.
Persones usuàries de cadires de rodes, que utilitzen l'ordinador de butxaca com a comunicador.
Funció: telèfons fixos o mòbils amb diferents característiques i funcions com botons grans, accés mitjançant un commutador o un sistema de control d'entorn, marcació per veu, trucada d'emergència, mans lliures, etc.
Persones destinatàries: persones que a causa de la seva discapacitat en les dues extremitats superiors, no poden utilitzar els telèfons convencionals.
Definició: són elements que s'instal·len sense grans actuacions a l'edifici, ja que aquestes actuacions les preveu un altre programa.
Cadira per pujar i baixar escales (amb dues persones) (codi 708), 300,00 euros.
Funció: facilitar a les persones assistents la tasca de fer pujar i baixar escales a les persones assegudes a una cadira.
Persones destinatàries i condicions específiques d'accés: persones que no poden pujar i baixar escales.
Rampes manuals portàtils (codi 709), 450,00 euros.
Funció: superar petits desnivells en una cadira de rodes manual o elèctrica o un cotxet de nen/a amb l'ajut d'un/a assistent.
Persones destinatàries i condicions específiques d'accés: aquelles persones que van en cadira de rodes i que les necessiten per superar desnivells.
Aparell per pujar escales portàtil (codi 710), 3.005,06 euros.
Funció: fa pujar una persona o una cadira de rodes manual per les escales amb l'ajut d'un/a assistent.
Persones destinatàries i condicions específiques d'accés: aquelles persones amb grans dificultats de mobilitat i que tinguin barreres arquitectòniques en l'accés o a l'interior del seu domicili.
Funció: obertura i tancament de portes mitjançant un comandament.
Persones destinatàries i condicions específiques d'accés: persones amb cadira de rodes o amb greu discapacitat motora que per entrar o sortir de l'aparcament o del seu domicili necessiten un automatisme per obrir la porta.
Accés i posicionament al vehicle.
Ajuts per a la transferència de la persona junt amb la seva cadira de rodes.
Plataforma per a furgoneta o transformació de carrosseria o seient de vehicle adaptable a xassís de cadira de rodes (codi 740), 4.000,00 euros.
Funció: fer pujar i baixar qualsevol tipus de cadira de rodes de forma autònoma d'una furgoneta o sense esforç per part de la persona assistent.
Persones destinatàries i condicions específiques d'accés: persones que utilitzen cadira de rodes i que amb aquest mitjà poden accedir a la furgoneta i viatjar assegudes a la mateixa cadira.
Ajuts per a la subjecció de la cadira i la persona al terra del vehicle.
Funció: fixa la cadira i subjecta la persona per viatjar de forma segura en una furgoneta.
Persones destinatàries i condicions específiques d'accés: persones que van amb cadira de rodes i que necessiten viatjar en furgoneta assegudes a la mateixa cadira.
Ajuts per a la transferència de la persona.
Persones destinatàries i condicions específiques d'accés: usuaris/àries amb cadira de rodes.
Funció: gira el seient del vehicle per facilitar-ne l'entrada i sortida.
Persones destinatàries i condicions específiques d'accés: persones que necessiten un/a assistent per fer transferències.
Funció: rampa que es desplega i recull manualment, fixada al terra de la furgoneta per facilitar l'accés d'una persona en cadira de rodes.
Persones destinatàries: persones que van en cadira de rodes i que amb aquest mitjà poden accedir a la furgoneta.
Seient de vehicle adaptat amb subjeccions (codi 746), 1.000,00 euros
Funció: permet a infants i joves anar al seu vehicle ben posicionats i amb seguretat segons la normativa de trànsit.
Persones destinatàries: infants i nenes i joves que no poden mantenir control cefàlic o estabilitat de tronc.
Ajuts per a la transferència de la cadira.
Funció: facilita les tasques de posar i treure la cadira del cotxe.
Base giratòria amb elevació (codi 748), 3.000,00 euros.
Funció: subjecta la persona amb la finalitat de garantir la seva seguretat dins del vehicle.
Persones destinatàries: persones amb poca estabilitat en la posició de sedestació.
Funció: ajuda al manteniment de la mobilitat en les extremitats superiors.
Persones destinatàries i condicions específiques d'accés: persones que necessitin fer exercicis de manteniment per no perdre la mobilitat en les extremitats superiors.
Funció: dóna suport en la marxa.
Persones destinatàries i condicions específiques d'accés: persones amb inestabilitat a la marxa o que necessitin recolzar-se per pujar i baixar escales.
Funció: serveix per protegir el cap en possibles caigudes.
Persones destinatàries i condicions específiques d'accés: aquelles persones que tenen riscos de caigudes incontrolades a causa de la seva discapacitat.
Laringòfon o mans lliures per a pròtesi fonatoria (codi 766), 400,00 euros.
Funció: dispositiu electromecànic que permet amplificar i articular les paraules mitjançant vibracions.
El mans lliures permet parlar sense utilitzar les mans.
Persones destinatàries i condicions específiques d'accés: aquelles persones a les quals s'ha practicat una laringectomia.
Taula d'activitats (codi 770), 400,00 euros.
Funció: permet ajustar la taula a les necessitats de la persona.
Persones destinatàries: usuaris/àries amb problemes de sedestació.
Adreces de les dependències del Departament de Benestar Social i Família:
Seu del Departament de Benestar Social i Família: pl. Pau Vila, 1, Palau de Mar, 08039 Barcelona.
Secretaria de Família: av. Paral·lel, 52, 08001 Barcelona.
Direcció General d'Atenció a la Infància i l'Adolescència: av. Paral·lel, 52, 08001 Barcelona.
Direcció General per a la Immigració: c.
Direcció General de Joventut: c.
Serveis Territorials i altres dependències del Departament:
Centre d'Atenció a Discapacitats de Badal (CAD Badal).
Zona d'influència: municipi de l'Hospitalet de Llobregat.
Comarques de l'Alt Penedès i el Baix Llobregat.
Centre d'Atenció a Discapacitats de Paral·lel (CAD Paral·lel):
Zona d'influència: Barcelona ciutat.
Comarques de l'Anoia, el Garraf i Osona.
Adreça: av. Paral·lel, 145, 08004 Barcelona.
Centre d'Atenció a Discapacitats de Terrassa (CAD Terrassa):
Informació, orientació i valoració d'infants i persones adultes amb discapacitats físiques, psíquiques, sensorials i persones amb malaltia mental.
Zona d'influència: comarques del Vallès Occidental, el Bages i el Berguedà.
Centre d'Atenció d'Infants Discapacitats de Barcelona (CAD infantil Grassot):
Informació, orientació i valoració d'infants amb discapacitats físiques, psíquiques o sensorials i persones amb malaltia mental de 0 a 16 anys.
Zona d'influència: Barcelona ciutat i comarques, excepte el Vallès Occidental, el Bages i el Berguedà.
Grassot, núm. 3, 4t, 08025 Barcelona.
Centre d'Atenció a Discapacitats de Badalona (CAD Badalona):
Informació, orientació i valoració de persones amb discapacitats físiques, psíquiques, sensorials i persones amb malaltia mental a partir de 16 anys.
Zona d'influència: municipis de Santa Coloma de Gramenet, Sant Adrià de Besòs i Badalona.
Comarques del Maresme i del Vallès Oriental.
Centre d'Atenció Discapacitats de Girona (CAD Girona):
Zona d'influència: Girona ciutat i comarques.
Centre d'Atenció Discapacitats de Lleida (CAD Lleida)
Zona d'influència: Lleida ciutat i comarques.
Centre d'Atenció a Discapacitats de Tarragona (CAD Tarragona):
Zona d'influència: Tarragona ciutat i comarques.
Centre d'Atenció a Discapacitats de les Terres de l'Ebre (CAD Terres de l'Ebre):
Zona d'influència: comarques del Baix Ebre, el Montsià, la Ribera d'Ebre i la Terra Alta.